wickkiey/tamil-wikipedia-chunked huggingface dataset:
# சென்னை துரந்தோ

**சென்னை துரந்தோ** (*Chennai Duronto*) என்பது இந்திய இரயில்வேயின் அதிவேகத் தொடருந்து சேவைகளில் ஒன்றாகும். இது சென்னை சென்ட்ரல் நிலையத்திலிருந்து டெல்லி ஹஸ்ரத் நிஜாமுதின் ரயில் நிலையத்திற்கு இடையே செல்லும் பயணிகள் தொடருந்து ஆகும்.  
திங்கள் மற்றும் வெள்ளிக்கிழமைகளில் சென்னையிலிருந்தும் செவ்வாய் மற்றும் ஞாயிற்றுக்கிழமைகளில் டெல்லியிருந்தும் புறப்படுகிறது. மொத்த பயண தொலைவு 2174 கிலோமீட்டர் ஆகும். சென்னை -டெல்லியிடையே (டெல்லி -சென்னையிடையே) 6 ரயில் நிலையங்களில் நின்று 303 ரயில் நிலையங்களைக் கடந்து செல்லுகிறது. சென்னையிலிருந்து காலை 06:40 க்குக் கிளம்பும் ரயில் மறுநாள் காலை 10:35 ற்கு டெல்லியைச் சென்று அடையும். மொத்த பயண நேரம் 27 மணிகள் 55 நிமிடங்கள். டெல்லியிலிருந்து நண்பகல் 15:50 ற்குக் கிளம்பும் ரயில் வண்டி அடுத்தநாள் இரவு 20:10 ற்குச் சென்னையை வந்தடையும். மொத்தப் பயண நேரம் 28 மணிகள் 20 நிமிடங்கள். சென்னை டெல்லி ரயிலின் எண் 12269. டெல்லி சென்னை ரயிலின் எண் 12270.
# வாசுகி (பாம்பு)

**வாசுகி** (ஆங்கிலம்: *Vasuki*; சமக்கிருதம்: वासुकि) என்பது இந்து தொன்மவியல் படி தேவலோகத்தில் வாழ்கின்ற ஓர் பாம்பாகும். இது நாகர்களின் அரசன் என்றும், இதனது தலையில் நாகமணி (பாம்பின் ஆபரணம்) என்ற ரத்தினம் இருப்பதாகவும் புராணங்களில் விவரிக்கப்படுகிறது. வாசுகி காசியபர் மற்றும் கத்ரு தம்பதியரின் மகனாகவும், பாற்கடலில் திருமால் பள்ளிக் கொள்ளும் பஞ்சணையாக இருக்கும் ஆதிசேசனின் சகோதரனாகவும் அறியப்படுகிறான். மற்றொரு நாகமான மானசா அவரது சகோதரி எனக் குறிப்பிடப்படுகின்றது. இந்து உருவப்படத்தில் வாசுகி பொதுவாக சிவனின் கழுத்தில் சித்தரிக்கப்படுகிறார், சிவன் அவரை ஆசீர்வதித்து அணிந்ததாக நம்பப்படுகிறது. வாசுகி சீன மற்றும் சப்பானிய புராணங்களில் எட்டு பெரிய டிராகன் அரசர்களில் ஒருவராக அறியப்படுகிறார்.
# வாசுகி (பாம்பு)

## இந்து சமயம்

வாசுகி முனிவர் காசியபர் மற்றும் கத்ருவின் மகன்களில் ஒருவர். வாசுகி ஆதிசேசனின் சகோதரனாகவும் அறியப்படுகிறான். ஆதிசேசன் திருமாலை சரணடைய, வாசுகி சிவபெருமானை நோக்கி தவமிருந்தது. வாசுகியின் தவத்தில் மகிழ்ந்த சிவபெருமான் வாசுகி வேண்டியவாறு, தன்னுடைய கழுத்தில் நாகாபரனமாக இருக்க வரமளித்தார்.  
சிவனுடைய கழுத்தில் ஆபரணமாக இருக்கும் வாசுகி பாம்பினை பாற்கடலை கடைய கயிறாக இருக்க வேண்டுமென தேவர்களும், அசுரர்களும் வேண்டினார்கள். தேவர்கள் மற்றும் அசுரர்கள் இருவரும் அவரை மந்திர மலையில் பிணைக்க அனுமதித்ததாக அவர் விவரிக்கப்படுகிறார். இதனால் பாற்கடலில் இருந்து வரும் அமிர்தத்தைப் வாசுகிக்கும் தருவதாகக் கூறினார்கள். எனவே பாற்கடலை கடைவதற்கு மந்திர மலையை மத்தாகவும், வாசுகி பாம்பினை கயிறாகவும் கொண்டு அசுரர்கள் பாம்பின் ஒருபுறமும், தேவர்கள் மறுபுறமும் நின்று இழுத்து கடைந்தார்கள். நீண்ட நேரம் கடைந்தமையால் வலி தாங்காமல் வாசுகி பாம்பு ஆலகால விஷத்தினைக் கக்கியது. அந்த ஆலகால விஷத்திலிருந்து மக்களையும், தங்களையும் காக்க தேவர்களும், அசுரர்களும் சிவபெருமானிடம் வேண்டினர். சிவபெருமான் ஆலகால விஷத்தினை அருந்தி "நீலகண்டன்" என்று பெயர் பெற்றார்.  
மகாபாரதத்தில், வாசுகி கத்ருவால் சபிக்கப்பட்டதாகக் கூறப்படுகிறது. தெய்வீகக் குதிரையான உச்சைச்சிரவத்தின் வாலில் தொங்கும் திட்டத்தில் அவளுக்கு உதவ வாசுகி மறுத்துவிட்டான். அவனுடைய மற்ற உடன்பிறப்புகளுடன் அது கருப்பாகத் தோன்றச் செய்தது, அதனால் அவள் தன் சகோதரி வினதாவுக்கு எதிராக போட்டியில் வெற்றி கொள்ளலாம் என்று நினைத்த கத்ருவின் எண்ணம் ஈடேறாமல் போனது. மன்னன் சனமேசயன் நடத்தும் பாம்பு வேள்வியில் பல சகோதரர்களுடன் எரிக்கப்பட்டதைக் கண்டித்து, வாசுகி தேவர்களிடம் தஞ்சம் அடைந்து, பாற்கடல் கடைதலில் கயிறாகப் பங்கேற்றார்.  
பாம்பு பலியிலிருந்து தனது சகோதரர்களைக் காப்பாற்ற விரும்பிய வாசுகி தனது உடன்பிறப்புகளின் ஆலோசனையை நாடினார். அவர்களில் ஒருவரான ஜரத்காரு என்ற தங்கள் சகோதரி மற்றும் அதே பெயரைப் பகிர்ந்து கொள்ளும் முனிவர்<nowiki/>க்கு பிறக்கும் மகன் தங்கள் மீட்பராக இருப்பார்கள் என்று பிரம்மா மற்ற தெய்வங்களுக்கு கூறியதைக் கேட்டதாகக் கூறினார். வாசுகி முனிவருக்குத் தன் தங்கையைத் திருமணம் செய்து வைக்க ஏற்பாடுகளைச் செய்தார். அவர்களுக்குப் பிறந்த மகன் ஆஸ்திகர், நாகர்களை ஜனமேஜயன் துன்புறுத்தியதை வெற்றிகரமாக முடிவுக்குக் கொண்டு வந்தார்.
# வாசுகி (பாம்பு)

## பௌத்தம்

பௌத்த மதத்தில், கௌதம புத்தரின் பல பிரசங்கங்களுக்கு வாசுகி மற்றும் பிற நாக மன்னர்கள் பார்வையாளர்களாக தோன்றினர். நாக மன்னர்களின் கடமைகளில் புத்தரைப் பாதுகாப்பதிலும் வழிபடுவதிலும் நாகர்களை வழிநடத்துவதும், மற்ற அறிவொளி பெற்ற மனிதர்களைப் பாதுகாப்பதும் அடங்கும். வாசுகி (பின்யின்: Badà lóngwáng; சப்பானியம்: Hachidai Ryūō) சீன மற்றும் சப்பானிய புராணங்களில் எட்டு பெரிய டிராகன் அரசர்களில் ஒருவராக அறியப்படுகிறார்.
# வாசுகி (பாம்பு)

## வழிபாடு

வாசுகி கோவில் கேரளாவில் ஹரிபாட் மற்றும் ஆந்திராவில் விசாகா மாவட்டத்தில் அமைந்துள்ளது. கர்நாடகாவில் உள்ள குக்கே சுப்ரமண்யா கோவிலின் பிராந்திய புராணத்தின் படி, விஷ்ணுவின் கருடனின் தாக்குதலில் இருந்து வாசுகிக்கு கார்த்திகேய தெய்வம் பாதுகாப்பு அளித்ததாகக் கருதப்படுகிறது.
# வாசுகி (பாம்பு)

## காண்க

- ஆதிஷேசன்
- சிவ அடையாளங்கள்
# மணல்தொட்டி அறிவு

**மணல் தொட்டி அறிவு** அல்லது **மணல் தொட்டி ஞானம்** (**Sandbox Wisdom**) என்பது ஆளுமை கற்றுத்தரும் ஒரு புத்தகம். இதன் ஆசிரியர் டாம் அசாக்கர் (Tom Asacker) மேலாளுமை பற்றி மிகுந்த அறிவு கொண்டவர்.
# மணல்தொட்டி அறிவு

## முக்கிய கதாபாத்திரங்கள்

**பில் வெஸ்ட்** (Bill West): ஒரு நிறுவனத்தின் தலைமை செயலதிகாரி  
**ஃபால்கன்** (Falcon): ஓய்வு பெற்ற பணக்காரர்  
**ஆண்ணி** (Annie): ஃபால்கனின் பேத்தி
# மணல்தொட்டி அறிவு

## கதைக்களம்

ஒரு நிறுவனத்தின் தலைமை செயலதிகாரியாக இருக்கும் பில் வெஸ்ட் தன் நிறுவனத்தில் பல சிக்கல்களை சந்தித்து வெற்றியின்றி தொடர மனம் தளர்கிறார். என்ன செய்வதென அறியாத நிலையில் தன் நண்பனிடமிருந்து வந்த தொலைபேசி அழைப்பால் அவர் ஃபால்கன் என்பவரை சந்திக்கிறார். தனது மேலாண்மை மற்றும் வாணிகம் தழுவி பல பாடங்களை எதிர்பார்த்திருக்கும் பில்லுக்கோ அதிர்ச்சி என்னவென்றால் அவர் கற்றுக்கொள்ளப்போகிறது ஃபால்கனின் பேத்தியான பால்வாடி படிக்கும் சிறுமியிடமிருந்து. இவர்கள் இருவரும் ஆண்ணியை பள்ளியிலிருந்து அழைத்து, பக்கத்திலிருக்கும் விளையாட்டு மைதானத்திற்கு செல்ல கதை சூடு பிடிக்கிறது.  
தொடர்ந்து பல நாட்கள் இவ்வறு மூவரும் நேரம் சேர்ந்து கழிக்க பில் தன்னிடம் பல மாற்றங்கள் உருவாவதும், தன் மேலாளுமை மாறி பல நன்மைகள் அடைவதை உணருகிறார். இவரிடம் உள்ள மாற்றங்கள் இவரின் நிறுவனமும் மாற உதவியாயிருக்க எப்படி வெற்றிப்பாதையில் செல்கிறார் என்பது மீதி கதை.
# மணல்தொட்டி அறிவு

## கையேட்டுக் குறிப்புகள்

பில், ஃபால்கன் மற்றும் ஆண்ணி சந்திப்பின் போது முக்கியமான பாடங்களை குறிப்பெடுக்கும் பில்லின் கையேட்டுக்குறிப்புக்கள் படிக்கும் வாசகர்களுக்கும் மிகவும் உதவியாக இருக்க டாம் அவற்றை தனிப்பக்கங்களில் வடிவமைத்துள்ளார்.
# மணல்தொட்டி அறிவு

## எளிமையான முறையில் ஆளுமை அறிவு

வாணிபத்தில் வெற்றி பெற பல உத்திகள் இப்புத்தகத்தில் புதைந்திருக்கின்றன. அவற்றில் சில இங்கே:
- பிள்ளைகளை சந்திக்கும் போது எவ்வாறு அவர்களின் அளவிற்கு குனிந்து வரவேற்கிறோமோ, அது போல் வாடிக்கையாளரின் தேவைக்கேற்ப நடக்க வேண்டும்.
- மறந்து போவது வாத்துக்கள் மட்டுமல்ல, மனிதர்களும் தான். எனவே சந்தையிலிருப்போர் தன் வாடிக்கையாளர்களோடு தொடர்ந்து தொடர்பை வைத்துக்கொள்ள வேண்டும்.
- எது செய்தாலும் இன்புற்று செய்ய வேண்டும். வேலை வேறு இன்பம் வேறென காணக்கூடாது (பிள்ளைகள் பிடிக்காததை செய்யாமலிருத்தல் போல்)
- வாடிக்கையாளர்களோ, சக தொழிலாளிகளோ பொருட்களைப்போல் நடத்தாமல் அவர்களோடு மனநிலையளவில் தொடர்புண்டானால் அது நிலைத்த வெற்றியை அளிக்கும்.
- தொடர்ந்து கற்றுக்கொண்டே இருக்க வேண்டும்.
# யுகபாரதி

**யுகபாரதி** (*Yugabharathi*) ஒரு தமிழ்க் கவிஞரும் திரைப்படப் பாடலாசிரியரும் ஆவார். இவரின் இயற்பெயர் பிரேம்குமாராகும்.
# யுகபாரதி

## கல்வி

இவர் 1976 ஆம் ஆண்டு தஞ்சாவூரில் பிறந்தார். இவரின் இயற்பெயர் பிரேம் குமாராகும். இவர் தஞ்சாவூரில் உள்ள மேக்ஸ்வெல் மெட்ரிகுலேஷன் மேல்நிலைப் பள்ளியில் பள்ளிக்கல்வியைப் பயின்றார். அறந்தாங்கிஅரசு பாலிடெக்னிக் கல்லூரியில் இயந்திரப் பொறியியல் பட்டயப் படிப்பு படித்தார்.
# யுகபாரதி

## கல்வி

### குறிப்பிடத்தக்க பாடல்கள்

ஆனந்தம் திரைப்படத்தின் பல்லாங்குழியின் வட்டம் பார்த்தேன் பாடல், காதல் பிசாசே, மன்மத ராசா, கொஞ்ச நேரம் கொஞ்சும் நேரம் ஆகிய இவரது பாடல்கள் புகழ் பெற்றவை. இவர் மைனா, ராஜபாட்டை, நீலம், கும்கி ஆகிய திரைப்படங்களில் பணியாற்றியுள்ளார்.
# யுகபாரதி

## பாடல்கள்

### 2016 - 2021

| - | 2016 | ரஜினி முருகன் | அனைத்துப் பாடல்கள் |
| --- | --- | --- | --- |
| அஞ்சல | கண்ஜாடை |  |  |
| வெற்றிவேல் | அடியே… உன்ன பார்த்திட, நாட்டுச் சாலையிலே, ஒன்னப்போல ஒருத்தர |  |  |
| மருது | சூறாவளிடா, ஒத்தசட ரோசா, அக்கா பெத்த ஜக்காவண்டி |  |  |
| ஜோக்கர் | என்னங்க சார் உங்க சட்டம், ஓல ஓலக் குடிசையில, ஜாஸ்மின் -யு |  |  |
| வேலைன்னு வந்துட்டா வெள்ளக்காரன் | அனைத்துப் பாடல்கள் |  |  |
| தொடரி | அனைத்துப் பாடல்கள் |  |  |
| றெக்க | அனைத்துப் பாடல்கள் |  |  |
| மாவீரன் கிட்டு | அனைத்துப் பாடல்கள் |  |  |
| வீர சிவாஜி | அடடா அடடா உனைப்போல் |  |  |
| 2017 | முப்பரிமாணம் | உயிரிலே உயிரிலே |  |
| கடம்பன் | அனைத்துப் பாடல்கள் |  |  |
| லென்ஸ் | மூங்கில் நிலா |  |  |
| சரவணன் இருக்க பயமேன் | அனைத்துப் பாடல்கள் |  |  |
| ஜெமினிகணேசனும் சுருளிராஜனும் | அனைத்துப் பாடல்கள் |  |  |
| ரூபாய் | அனைத்துப் பாடல்கள் |  |  |
| பொதுவாக எம்மனசு தங்கம் | அனைத்துப் பாடல்கள் |  |  |
| கருப்பன் | அனைத்துப் பாடல்கள் |  |  |
| நெஞ்சில் துணிவிருந்தால் | ரயில் ஆராரோ, Aei Arakka |  |  |
| 2018 | செம | சண்டாளி உன் அசத்துற & நெஞ்சே நெஞ்சே |  |
| பஞ்சுமிட்டாய் | அனைத்துப் பாடல்கள் |  |  |
| கடைக்குட்டி சிங்கம் | அனைத்துப் பாடல்கள் |  |  |
| மேற்குத் தொடர்ச்சி மலை | கேட்காத வாத்தியம் கேட்குது |  |  |
| சீமராஜா | அனைத்துப் பாடல்கள் |  |  |
| செய் | ஹீரோ ஹீரோ & இறைவா இறைவா |  |  |
| 2019 | *விசுவாசம்* | வேட்டி வேட்டி வேட்டி கட்டு |  |
| மெஹந்தி சர்க்கஸ் | வெள்ளாட்டு கண்ணழகி, கோடி அருவி கொட்டுதே, லவ் பொல்லாதது, சிறகி உன் சிரிப்பால |  |  |
| அயோக்யா | காடு காடு & யாரோ யாரோ |  |  |
| மான்ஸ்டர் | டபக்குனு |  |  |
| மாயநதி | அனைத்துப் பாடல்கள் |  |  |
| கொரில்லா | "Gorilla Theme" |  |  |
| நம்ம வீட்டு பிள்ளை | மைலாஞ்சி மைலாஞ்சி, எனக்காகவே பொறந்தவளே |  |  |
| அசுரன் | பொல்லாத பூமி, எள்ளுவய பூக்கலையே, கண்ணழகு ரத்தினமே |  |  |
| 2020 | நாடோடிகள் 2 | "Adhuva Adhuva", "Raila Raila", "Aana Varudha Paarungadi", "Paga Paga", "Adhuva Adhuva (Rain Version)" |  |
| ஜிப்சி | காக்கிக்கலரு காக்கிக்கலரு |  |  |
| சூரரைப் போற்று | கையிலே ஆகாசம் |  |  |
| பாவக் கதைகள் | கண்ணே கண்மணியே |  |  |
| 2021 | ஈஸ்வரன் | அனைத்துப் பாடல்கள் |  |
| கர்ணன் | ஏ ஆளு மஞ்சனத்தி, தட்டான் தட்டான் |  |  |
| லாபம் | லாபம் / யாழா யாழா |  |  |
| உடன்பிறப்பே | அண்ணே யாரண்ணே மண்ணுல உன்னாட்டம், ஒத்த பனை காட்டேறி, தெய்வம் நீதானே, எங்கே என் பொன்மாலை |  |  |
| ஜெய் பீம் | செண்டுமல்லி, வேட்டைக்கார கூட்டம், இந்தப் பொல்லாத உலகத்திலே, மண்ணிலே ஈரமுண்டு |  |  |
| அண்ணாத்த | சார காற்றே |  |  |
| அட்ராங்கி ரே (மொழி மாற்றம்) | சக்கா சக்களத்தி |  |  |
| எதற்கும் துணிந்தவன் | உள்ளம் உருகுதையா | } |  |
# யுகபாரதி

## பாடல்கள்

### 2022 - இப்போதுவரை

| - | 2022 | *யுத்த சத்தம்* | அனைத்துப் பாடல்கள் |
| --- | --- | --- | --- |
| சர்தார் | ஏறுமயிலேறி |  |  |
| மை டியர் பூதம் | அனைத்துப் பாடல்கள் |  |  |
| நானே வருவேன் | பிஞ்சு பிஞ்சு மழை |  |  |
| ரெஜினா | சூறாவளி, *கோடி கோடி* |  |  |
| 2023 | வாத்தி | *கலங்காதே*, *நாடோடி மன்னன்*, *சூரிய பறவைகளே* |  |
| *கர் பந்துக் பிரியாணி*(மொழிமாற்றம்) | அனைத்துப் பாடல்கள் |  |  |
| மாமன்னன் | *ராசா கண்ணு*, *ஜிகு ஜிகு ரயில்*, *கொடி கொடி பார்க்குற காலம்*, *நெஞ்சமே நெஞ்சமே*, *உச்சந்தல*, *வீரனே*, |  |  |
| மாவீரன் | வண்ணாரப் பேட்டையிலஒருவெளவாலு, | } |  |
# யுகபாரதி

## எழுதிய நூல்கள்

### கவிதைத் தொகுப்புகள்

- மனப்பத்தாயம்
- பஞ்சாரம்
- தெப்பக்கட்டை
- நொண்டிக்காவடி
- தெருவாசகம்
- அந்நியர்கள் உள்ளே வரலாம்
- மராமத்து,
- முனியாண்டிவிலாஸ்,
- பாதாளக்கொலுசு
# யுகபாரதி

## எழுதிய நூல்கள்

### கட்டுரைத் தொகுப்புகள்

- கண்ணாடி முன்
- நேற்றைய காற்று
- ஒன்று
- நடுக்கடல் தனிக்கப்பல்
- வீட்டுக்கு வெளியே வெவ்வேறு சுவர்கள்
- அதாவது
- நானொருவன் மட்டிலும்
- நண்மை
- தத்தகாரம்
- இடம்பொருள் இசை,
- பின்பாட்டு
- அகத்திரை
- நல்லார் ஒருவர்
- ஒருபாட்டு கொஞ்சம் பின்னணி
- நிழல் பொம்மை
- ஊஞ்சல் தேநீர்
- முன்னிருக்கைக்காரர்கள்
- ஒன்று
- நடுக்கடல் தனிக்கப்பல்
- ஒரு மரத்துக் கள்  
இவரது திரைப்பாடல்கள் இரண்டு தொகுதிகளாக வெளிவந்துள்ளன. நேர்நிரை வெளியீட்டின் மூலம் ஐம்பதிற்கும் மேற்பட்ட நூல்களைப் பதிப்பித்துள்ளார்.
# யுகபாரதி

## விருதுகள்

இரண்டு முறை கவிதைக்காக தமிழக அரசின் பரிசை வென்றுள்ளார். சிறந்த பாடலாசிரியருக்கான விருதையும் கலைமாமணி விருதையும் பெற்றுள்ளார். இவருடைய படைப்புகளைப் பாராட்டி கோவை பாரதியார் பல்கலைக்கழகம் `ஐந்தமிழ் விருதை’ வழங்கியுள்ளது. திருப்பூர் தமிழ்ச்சங்க விருது, பிலிம்பேர் விருது, ஸ்டேட்பேங்க் விருது, காசியூர் ரங்கம்மாள் விருது, பெரியார் விருது ஆகியனவும் பெற்றுள்ளார். ஐந்துமுறை ஆனந்தவிகடன் விருதும், எட்டுமுறை மிர்ச்சி விருதும் பெற்றுள்ளார். நியூசு 18 தொலைக்காட்சி 2024 ஆம் ஆண்டின் சிறந்த பாடல் ஆசிரியருக்கான மகுடம் விருதை கவிஞர் யுகபாரதிக்கு வழங்கி சிறப்பித்தது.
# திருப்பாற்கடல்

கடைய விஷ்ணு கூர்ம அவதாரம் எடுத்து கடலின் அடியில் அமர்ந்து கொண்டு, மந்தார மலையை மத்தாகக் கொண்டும், வாசுகி எனும் நாகத்தை கயிறாகக் கொண்டும் தேவர்களும், அரக்கர்களும் சேர்ந்து பாற்கடலைக் கடைந்தனர். 1870-ஆம் ஆண்டு ஓவியம்.]]  
மீது பள்ளி கொண்ட விஷ்ணுவுடன் - திருமகள்]]  
**திருப்பாற்கடல்** (; ) என்பது 108 வைணவத் திருத்தலங்களில் ஒன்றாகும். பத்து ஆழ்வார்களால் பாடல்பெற்ற இத்தலம் இப்பூமியில் இல்லாத தலமாகும். இந்து தொன்மவியலில் **பாற்கடல்** என்பது திருமாலின் இருப்பிடமாகக் கூறப்படுகிறது. இந்த பாற்கடலில் ஆதிசேசன் என்ற பாம்புப் படுக்கையில் திருமால் படுத்துக் கொண்டிருப்பதாக திருமுறைகள் குறிப்பிடுகின்றன.  
<small>இறைவன் இங்கு இறைவன் பாற்கடல் வண்ணனாக (சீராப்திநாதன்) பாம்பணை மேல் தெற்கு நோக்கி தூங்கும் கோலத்தில் காட்சியளிக்கிறான். இறைவி கடல்மகள் நாச்சியார், பூமாதேவி ஆகியோர். இத்தலத்தின் தீர்த்தம் அமிர்த தீர்த்தம், திருப்பாற்கடல் ஆகியன. விமானம் அஷ்டாங்க விமானம்.</small>
# திருப்பாற்கடல்

## சிறப்புகள்

நிலவுலகில் இல்லாத இந்த திருப்பாற்கடல் மொத்தம் 51 பாக்களால் திருமங்கையாழ்வார், பெரியாழ்வார், ஆண்டாள், பேயாழ்வார் முதலிய பத்து ஆழ்வார்களாலும் பாடல் பெற்றது.
# திருப்பாற்கடல்

## பாற்கடல் கடைதல்

இந்து தொன்மவியலில் பாற்கடல் கடைதல் பெரும் நிகழ்ச்சியாகும். அமுதத்திற்காக வேண்டி பாற்கடலை கடைய தேவர்களும், தேவர்களின் அரசனான இந்திரனும் முடிவு செய்தார்கள். அதற்காக மந்தார மலையை மத்தாகவும், சிவபெருமானின் கழுத்தில் நாகாபரணமாக இருக்கும் வாசுகி பாம்பினை கயிறாகவும் கொண்டு கடைய முடிவெடுத்தார்கள். அதற்கு தேவர்கள் மட்டும் போதாதென அரக்கர்களுக்கும் சமபங்கு தருவதாகக் கூறி அவர்களையும் அழைத்தார்கள். வாசுகி பாம்பின் ஒரு புறம் தேவர்களும், மறுபுறம் அரக்கர்களும் இணைந்து பாற்கடலைக் கடையத் தொடங்கினார்கள்.  
மந்தார மலை<nowiki/>யானது பாற்கடலினுள் மூழ்கத் தொடங்கியது. எனவே திருமால் ஆமையாக அவதாரம் எடுத்து, மந்தார மலை<nowiki/>யைத் தாங்கினார். தேவர்களும் அரக்கர்களும் மீண்டும் பாற்கடலைக் கடைந்தனர். நீண்ட நேரம் கடைந்ததன் காரணமாக வாசுகி பாம்பினால் வலி தாங்க முடியாமல் ஆலகால விசத்தினைக் கக்கியது. அந்த விசத்தினால் உலகில் உள்ள உயிர்கள் அனைத்தும், தேவர்களும், அரக்கர்களும், இன்னபிற தேவகனங்களும் அழிய நேரிடும் என்பதால் அனைவரும் சிவபெருமானிடம் தங்களைக் காக்குமாறு வேண்டினார்கள்.  
சிவபெருமான் அந்த ஆலகால விசத்தினை உண்டார். அவருடைய வயி்ற்றுக்குள் இருக்கும் உலக உயிர்களை விசம் அழிக்காமல் இருக்க, பார்வதி தேவி சிவபெருமானது கண்டத்தைப் பிடித்தார். அதனால் சிவபெருமானுடைய கண்டத்தில் விசம் தங்கி, நீலகண்டமாக உருவாகியது. அதன் பின் மீண்டும் அரக்கர்களும், தேவர்களும் பாற்கடலைக் கடைந்தார்கள்.
# மந்தார மலை

நிகழ்வினைச் சித்தரிக்கும் ஓவியம், சு. 1870.]]
**மந்தார மலை** (*Mount Mandara*) என்பது இந்து தொன்மவியலின் அடிப்படையில் தேவர்களும், அசுரர்களும் பாற்கடலை கடைவதற்காக பயன்படுத்தப்பட்ட மலையாகும். அவ்வாறு பாற்கடலை கடையும் போது, மந்திர மலை பாற்கடலுக்குள் மூழ்காமல் இருக்க திருமால் ஆமை அவதாரம் கொண்டு தாங்கியதாகவும், ஆதிசேஷனின் சகோதரனான வாசுகி எனும் பாம்பைக் கயிறாக பயன்படுத்தியதாகவும் புராணங்கள் கூறுகின்றன.
# மந்தார மலை

## காண்க

- வாசுகி
- நவ நாகங்கள்
# மந்தார மலை

## ஆதாரம்

புராணங்கள்
# தேவ உலகம்

இந்து தொன்மவியல் அடிப்படையில் **தேவ உலகம்** என்பது பதினான்கு உலகங்களில் ஒன்றாகும். இது தேவர்கள் வாழ்கின்ற உலகம் என்பதால் *தேவ உலகம்* என்று அழைக்கப் பெறுகிறது. இந்திரன் ஆள்வதால் *இந்திர லோகம்* அல்லது *இந்திர புரி* என்றும் வழங்கப் பெறுகிறது. மேலும் *தேவ லோகம்* , *சொர்க்க லோகம்* , *சொர்க்க புரி* என பல்வேறு பெயர்களும் இதற்கு உண்டு.  
பூமியில் இறை வழிபாடு, மற்ற உயிர்களுக்கு உதவுதல் போன்றவற்றைச் செய்யும் மனிதர்கள் சொர்க்கத்திற்குச் செல்வார்கள் என்ற நம்பிக்கையும் உள்ளது.
# தேவ உலகம்

## இந்திரப் பதவி

இந்திரப் பதவி என்று அழைக்கப்பெறும் தேவ உலகை ஆளுகின்ற பதவியை மிகவும் பெருமையான ஒன்றாகவும், மிகவும் உயர்வான ஒன்றாகவும் நினைக்கப் பெறுகிறது. இப்பதவியை கைப்பற்ற அரக்கர்கள் முயலும் போது, சிவபெருமான், திருமால் போன்ற கடவுள்கள் அரக்கர்களை அழித்து தேவ லோகத்தினை மீண்டும் தேவர்களுக்கே மீட்டுத் தருவதாக புராணங்கள் கூறுகின்றன.
# தேவ உலகம்

## தேவர்கள்

இந்த உலகத்தில் கந்தவர்கள் என்று அழைக்கப் பெறுகின்ற தேவர்கள் வசிக்கின்றார்கள். சூரியன், சந்திரன், சனி, ராகு, கேது போன்ற நவ கிரகங்களின் அதிபதிகளும், அக்னி, வருணன், வாயு போன்ற பஞ்ச பூதங்களின் அதிபதிகளும் இந்த உலகில் இருக்கின்றார்கள்.
# தேவ உலகம்

## தேவ கன்னிகள்

இந்த உலகத்தில் ரம்பை, மேனகை, ஊர்வசி, திலோத்துமை போன்ற தேவ கன்னிகள் இருக்கிறார்கள். இவர்கள் நடனக்கலையில் சிறந்தவர்களாகவும், அதீத அழகுடையவர்களாகவும் வர்ணனை செய்யப்படுகிறார்கள். தேவர்களின் அரசரான இந்திரன் தனது மனைவி இந்திராணியுடன் இவர்களின் நடனங்களைக் கண்டு களிப்பதாகக் கூறப்படுகிறது.
# தேவ உலகம்

## தேவ உயிரினங்கள்

இத்துடன் காமதேனு, கற்பக விருட்சம் என்ற கேட்டதைத் தருகின்ற தேவ உயிரினங்களும், இவர்கள் பருகுவதற்கு அமுதமும் இருப்பதாக நம்பப்படுகிறது.
# தேவ உலகம்

## காண்க

இந்து சமயம்
# எக்சுபெரியா இசட்

**சோனி எக்சுபெரியா z** , சோனி நிறுவனத்தினால் தயாரிக்கப்பட்ட ஒரு ஆண்ட்ராய்டு திறன்பேசி ஆகும். சோனி எக்ஸ்பீரியா வரிசையில் வரும் திறன்பேசிகளாகும்.  
16 கிகாபைட்டுகள் உள்ளார்ந்த நினைவகம் மற்றும் அணுகல் நினைவகம் 2 கிகாபைட்டு கொண்டது . மேலும் இந்த தொலைபேசி ஆண்ட்ராய்டு 4.1 ஜெல்லி பீன் இயங்குதளத்தில் இயங்குகிறது.  
இந்த தொலைபேசி அறிவிக்கப்பட்ட ஆண்டு 2013.
# எக்சுபெரியா இசட்

## நிழற்படக்கருவி வசதிகள்

இது பிற்பகுதில் 13.1 மெகாபடவணுக்கள் கொண்ட நிழற்படக்கருவி, முற்பகுதில் 2 மெகாபடவணுக்கள் நிழற்படக்கரு
1. அகல பரப்பு காட்சி
1. முகம் கண்டறிதல்
1. பூகோள குறியிடுதல்
# எக்சுபெரியா இசட்

## மற்ற வசதிகள்

தொடு திரை அளவு 5.1 அங்குலம்  
புற நினைவகம்-32 கிகாபைட்டு
# ஒட்டணி

**ஒட்டணி** அல்லது **ஒட்டு அணி** என்பது கவி தான் மனதில் கருதிய கருத்தினை நேரடியாகக்கூறாமல், அதனை வேறொரு பொருள் கொண்டு விளக்குவதாகும்.
# ஒட்டணி

## குறிப்பு

:''"கருதிய பொருள்தொகுத்(து) அதுபுலப் படுத்தற்(கு)  
:*ஒத்ததொன் றுரைப்பின்அஃ(து) ஒட்டென மொழிப."* என்கிறது தண்டியலங்காரம் 52-ஆம் பாடல்.
# ஒட்டணி

## வேறு பெயர்கள்

ஒட்டணியினைப் பின்வரும் வேறு பெயர்களாலும் அறிஞர்கள் அழைப்பர்:
1. **பிறிது மொழிதல்** (புறப்பொருள்)
1. நுவலா நுவற்சி
1. சுருங்கச் சொல்லல்
1. தொகைமொழி
1. ***உள்ளுறையுவமம்*** (அகப்பொருள்)
1. உவமப் போலி
1. குறிப்பு நுவற்சி
தொல்காப்பியர் குறிப்பிடும் உள்ளுறை உவமம் அல்லது உவமப் போலி என்பது அகப்பொருள் பாடல்களில் மட்டும் பயின்று வரும். தெய்வம் ஒழிந்த ஏனைய கருப்பொருள்களை அடிப்படையாகக் கொண்டு கூறப்படும். மேலே ஒட்டு அணிக்குச் சான்றாகத் தண்டியலங்கார ஆசிரியர் காட்டிய *வெறிகொள் இனச்சுரும்பு* என்று தொடங்கும் பாடல், மருதத் திணைக்கு உரிய தாமரைமலர், காவிமலர் ஆகிய கருப்பொருள்களை அடிப்படையாகக் கொண்டு பாடப்பட்டிருப்பதைக் காணலாம். தொல்காப்பியர் குறிப்பிடும் உள்ளுறை உவமத்திற்கு எடுத்துக்காட்டாக இளம்பூரணரும் இப்பாடலையே காட்டியுள்ளார்.  
அகப்பொருளில் பயின்று வரும் ஒட்டு அணியை 'உள்ளுறை உவமம்' என்றும், புறப்பொருளில் பயின்று வரும் ஒட்டு அணியைப் 'பிறிது மொழிதல் அணி' என்றும் இலக்கண விளக்கம் என்ற நூலின் ஆசிரியர் வைத்தியநாத தேசிகர் வேறுபடுத்திக் கூறுகின்றார்.
# ஒட்டணி

## வகைகள்

ஒட்டணி நான்கு வகைகளெனப் பின்வரும் தண்டியலங்காரம் 53-ஆம் பாடல் விளக்குகிறது:
:''அடையும் பொருளும் அயல்பட மொழிதலும்,  
:''அடை பொதுவாக்கி ஆங்ஙனம் மொழிதலும்,  
:''விரவத் தொடுத்தலும், விபரீதப் படுத்தலும்,  
:''எனநால் வகையினும் இயலும் என்ப.  
எனவே, ஒட்டணியின் வகைகளாவன:
1. அடையும் பொருளும் அயல்பட மொழிதல்
1. அடை பொதுவாக்கி அயல்பட மொழிதல்
1. அடைவிரவிப் பொருள் வேறுபட மொழிதல்
1. அடையை விபரீதப்படுத்துப் பொருள் வேறுபட மொழிதல்
# ஒட்டணி

## எடுத்துக்காட்டு

"பீலிபெய் சாகாடும் அச்சிறும் அப்பண்டம்  
சால மிகுத்துப் பெயின்" - 475-ஆவது திருக்குறள், வலியறிதல், அரசியல், பொருட்பால்  
மென்மையான மயிற்பீலி (மயிலிறகு) கூட அளவுக்கு அதிகமாக வண்டி மீது ஏற்றினால் அச்சு முறிந்துவிடும் என்பது பொருள். எனினும், இக்குறள் "வலியறிதல்" என்ற அதிகாரத்தில் அரசியலினைக் குறிப்பதனால் இதற்கு வலிமையான ஓர் அரசனை வலிமையில்லாப் பல எதிரிகள் ஒன்று சேர்ந்து எதிர்த்தால் அந்த எதிரிகளே வெல்வர் என்னும் உள்பொருள் கொள்ள வேண்டும். எனவே கூற வந்தக் கருத்தினை உள்ளடக்கிய முற்றிலும் வேறொரு கருத்தினை வைத்தமையால் இச்செய்யுள் ஒட்டணியாகும்.
# சுவையணி

**சுவையணி** அல்லது **சுவை அணி** என்பது கவிஞர்கள் தாம் சொல்ல வந்த கருத்தினை எட்டு சுவைகள் தோன்றப்பாடுவதாகும்.
# சுவையணி

## குறிப்பு

:*"உள்நிகழ் தன்மை புறத்துத் தோன்ற*  
:*எண்வகை மெய்ப்பாட்டின் இயல்வது சுவையே"* - என்கிறது தண்டியலங்காரம் 69-ம் பாடல்.
# சுவையணி

## எட்டு வகை சுவைகள்

மேலே கூறிய எட்டு வகை சுவைகளானது இங்கே பட்டியலிடப்பட்டுள்ளது:
1. வீரம்
1. அச்சம்
1. இழிவு
1. வியப்பு
1. காமம்
1. அவலம்
1. சினம்
1. நகை (உவகை, மகிழ்ச்சி)  
இதனை
:*"வீர மச்ச மிழிப்பொடு வியப்பே*  
:காம மவல முருத்திர நகையே."''
- என்று உரைக்கிறது தண்டியலங்காரம் 70-ம் பாடல்.
# சுவையணி

## அணியின் வகைகள்

எட்டு வகை சுவைகளைக்கூறும் செய்யுள்கள் தாம் உரைக்கும் சுவையைப்பொருத்து அணியின் வகைகளாகின்றன. எனவே சுவையணியின் வகைகள் பின்வருமாறு:
1. வீரச்சுவையணி
1. அச்சச்சுவையணி
1. இழிவுச்சுவையணி
1. வியப்புச்சுவையணி
1. காமஞ்சுவையணி
1. அவலஞ்சுவையணி
1. சினஞ்சுவையணி
1. நகைச்சுவையணி
# சுவையணி

## பரதக்கலையுடன் தொடர்பு

சுவை என்பதன் வடமொழி சொல் "ரசம்" (रस). நவரசங்களை பரதம் பழகுவோர் பல்வேறான உணர்ச்சிகளை வெளிப்படுத்த கற்பர். இவற்றுள் சாந்தம் என்பது எந்தவொரு வேறு எட்டு சுவைகளும் இல்லாதிருத்தல் என்பதனால் இதனை சுவையாக கணக்கிட மாட்டார்கள்.
__NOTOC__
| தண்டியலங்கார சுவை | நவரசங்களின் ரசம் |
| --- | --- |
| வீரம் | வீரம் (वीरं) |
| அச்சம் | பயானகம் (भयानकं) |
| இழிவு | பிபாத்ஸம் (बीभत्सं) |
| வியப்பு | அத்புதம் (अद्भुतं) |
| காமம் | சிருங்காரம் (शृङ्गारं) |
| அவலம் | காருண்யம் (कारुण्यं) |
| சினம் | ரௌத்திரம் (रौद्रं) |
| நகை | ஹாஸ்யம் (हास्यं) |
# நிபந்தம் (இசை)

**நிபந்தம்** எனப்படுவது கர்நாடக இசையில் தாளக்கட்டுப்பாட்டுக்குள் அடங்கிய பாடல்களைக் குறிக்கும். கர்நாடக இசையில் பாடல்கள் நிபந்தம், அநிபந்தம் என இரண்டு வகையாகும்.  
உதாரணம்:  
- கிருதி  
- கீர்த்தனை  
- வர்ணம்  
- தில்லானா  
- அலங்காரம்  
- ஜதீசுவரம்  
- பதம் (இசை, நாட்டியம்)  
- இராகமாலிகை  
- தேவாரம்  
- திருப்புகழ்
# விரோதவணி

**விரோதவணி** அல்லது **விரோத அணி** என்பது யாப்பிலக்கணத்தில் காணப்படும் முரண் தொடையின் அணியிலக்கண உருப்பாகும். யாப்பிலக்கணமும் அணியிலக்கணமும் ஒன்றிற்கொன்று கலந்திருப்பதனையும் இவ்வுதாரணம் காட்டுகின்றது.
# விரோதவணி

## குறிப்பு

:''"மாறுபடு சொல், பொருள், மாறுபாட்டு இயற்கை,  
:*'விளைவு தர உரைப்பது விரோதம் ஆகும்."* என்கிறது தண்டியலங்காரம் 82-ம் பாடல்.
# விரோதவணி

## விளக்கம்

ஒரே செய்யுளுக்குள் மாறுபட்ட சொற்களையோ, பொருளையோ கொண்டிருப்பது
# விரோதவணி

## அணியின் வகைகள்

1. சொல் விரோதம்
1. பொருள் விரோதம்
1. சிலேடை விரோதம்
# விரோதவணி

## எடுத்துக்காட்டு

:கெடுப்பதூஉம் கெட்டார்க்குச் சார்வாய் மற்றாங்கே  
:எடுப்பதூஉம் எல்லாம் மழை. - *திருக்குறள், வான் சிறப்பு, அறத்துப்பால்*  
மேற்கண்ட குறளில் கெடுப்பதூஉம், எடுப்பதூஉம் என்பது விரோத சொற்கள் என்பதால் இது சொல் விரோத அணியாகும்.  
:பொய்ம்மையும் வாய்மை இடத்த புரைதீர்ந்த  
:நன்மை பயக்கு மெனின். - *திருக்குறள், வாய்மை, துறவறவியல், அறத்துப்பால்*  
மேற்கண்ட குறளில் என்பது பொய்ம்மையும் வாய்மை விரோத பொருள்கள் என்பதால் இது பொருள் விரோத அணியாகும்.
# அட்சரம் (இசை)

**அட்சரம்** எனப்படுவது கர்நாடக இசையில் சுவரங்களின் கால அளவுகளை குறிப்பது ஆகும். ஸ ரி க ம ப த நி என்னும் குறில் சுவரங்களுக்கு ஒவ்வொரு அட்சரமும்,ஸா ரீ கா மா பா தா நீ என்னும் நெடில் சுவரங்களுக்கு இரு அட்சரமும் வழங்கப்படும். (,) என்னும் காற்புள்ளி ஒரு அட்சரகாலத்தைக் கொண்டது. எனவே (ஸா,) என்பதன் அட்சரகாலம் மூன்று ஆகும்.(;)இப்புள்ளி இரண்டு அட்சரகாலத்தை குறிக்கும்.(ஸா;) என்பதன் அட்சரகாலம் நான்கு ஆகும்.
# சிங்கம்பட்டி

**சிங்கம்பட்டி** (Singampatti) இது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டம், அம்பாசமுத்திரம் ஊராட்சி ஒன்றியத்தில் இருக்கும் ஒரு ஊர் ஆகும்.
# சிங்கம்பட்டி

## சிங்கம்பட்டிப் பாளையம்

விஜயநகரப் பேரரசின் வீழ்ச்சிக்குப் பிறகு, விஜயநகரத்தின்கீழ் மதுரை ஆட்சியாளர்களாக இருந்த வந்த விசுவநாத நாயக்கர் மதுரைக்கும் திருநெல்வேலிக்கும் இடையில், இறையாண்மை பெற்ற ஆட்சித் தலைவர்களாக ஆயினர். பாண்டிய மன்னர்களின் ஆளுமைக்குள் இருந்த குறுநில ஆட்சிப்பரப்புகளை பிரிவினை செய்து 72 பாளையங்களாக கி.பி 1433-ல் மாற்றியமைத்தார்கள். அப்போதுபிறந்ததுதான் சிங்கம்பட்டி பாளையம். .விஸ்வநாத நாயகர் மதுரையைச் சுற்றி புதியதாக கோட்டை அமைத்தார். அதில் அமைக்கப்பட்ட 72 கொத்தளங்களில் 21 கொத்தளங்கள் சிங்கம்பட்டி பாளையக்காரர் தலைமையில் விடப்படன. விஸ்வநாத நாயக்கர் சிங்கம்பட்டி பாளையக்காரருக்கு ‘தென்னாட்டுப் புலி’ என்ற பட்டத்தை அளித்தார்.
சிங்கம்பட்டி பாளையத்தின் அடையாளமாக இன்றும் உள்ளது சிங்கம்பட்டி அரண்மனை ஆகும்.. இந்த அரண்மனை ஐந்து ஏக்கரில் விரிந்துள்ளது. ஆடி அமாவாசையும் அதற்கு அடுத்த நாளும் நடக்கும் திருநாட்களில் சிங்கம்பட்டி பாளைய மன்னர் மரபின் வாரிசு மன்னர் உடையுடன் சொரிமுத்து அய்யனார் கோயில் தர்பாரில் பொதுமக்களுக்குத் தரிசனம் அளிக்கும் வழக்கம் இன்றும் உள்ளது.
# மரபணுப் பிறழ்ச்சி

**மரபணுப் பிறழ்ச்சி** (ஆங்கிலம்:*Genetic Disorders*) அல்லது **மரபணு கோளாறு** அல்லது **மரபியல் நோய்** என்பது மரபணு, மற்றும் நிறப்புரிகளில் ஏற்படும் குறைபாடுகளையும், அவற்றினால் ஏற்படும் நோய்களையும் குறிக்கும். இவ்வாறான குறைபாடுகள் மரபியல் வழியாகத் தோன்றி, அடுத்த தலைமுறைக்கு கடத்தப்படும் நோய் அல்லது கோளாறு ஆக இருப்பதனால் இவை **பரம்பரை நோய்** எனவும் அழைக்கப்படுகின்றது.  
இது ஒன்று அல்லது அதற்கு மேற்பட்ட அசாதாரண மரபணு, குறைவான மரபணு, மேலதிக மரபணு, தொழிற்பாட்டை இழந்த மரபணு, மேலதிகமாகத் தொழிற்படும் மரபணு, அசாதாரண எண்ணிக்கையிலான நிறப்புரிகள் போன்ற காரணிகளால் ஏற்படும். இவ்வாறான நோய்கள் பெற்றோரிலிருந்து குழந்தைகளுக்கு கடத்தப்படும். ஆனாலும் இவற்றில் சில முட்டை, விந்து, முளையம் போன்றவற்றில் எழுந்தமானமாக நிகழும் மரபணு திடீர்மாற்றத்தினாலும் ஏற்படும். அதேவேளை சில நோய்கள் அவை மரபியல் நோய்களாக இருந்தாலும் சுற்றாடல் காரணமாகவும் தூண்டப்படும். அப்படி குறிப்பிட்ட ஒருவரில் ஏற்படும் மாற்றமானது, தொடர்ந்து வரும் சந்ததிக்கு கடத்தப்படுகின்றது.  
புற்றுநோய் போன்ற சில நோய்களுக்கு மரபணுப் பிறழ்ச்சியும் காரணமாக இருக்கும் அதேவேளையில், வேறு சூழலியல் காரணிகளும் காரணமாகின்றன. பொதுவாக இவை கருவிலுள்ள நிறப்புரிகளில் அல்லது மரபணுக்களின் அசாதாரண நிலைகளாலேயே உருவாகும். ஆனால் சில சமயம் இழைமணியிலிருக்கும் டி.என்.ஏயில் ஏற்படும் அசாதாரண நிலையும் இவ்வாறான மரபணுப் பிறழ்ச்சிகளில் வகைப்படுத்தப்படும்.  
மரபணுவில் அல்லது நிறமூர்த்தத்தில் காணப்படும் இயல்பற்ற தன்மை காரணமாக ஏற்படும் நோய்கள் **மரபியல் நோய்கள்** எனப்படும். சில வகை புற்றுநோய்கள், இரத்தம் உறையாமை, டெளன் நோய்க்கூட்டறிகுறி, நடுக்குவாதம், போன்றன பரவலாக அறியப்பட்ட சில பரம்பரை நோய்களாகும். பொதுவாக பிறப்பிலிருந்தே காணப்படும் மரபணு சார்ந்த அசாதாரண நிலைகள், மரபணுப் பிறழ்ச்சி எனப்படுகின்றது.
# மரபணுப் பிறழ்ச்சி

## தனிமரபணுப் பிறழ்ச்சி

**தனிமரபணு நோய்களின் நிலவுகை**  
| நோய் | நிலவுகை (ஏறக்குறைய) |
| --- | --- |
| பரம்பரை உயர் கொழுப்பழுத்தம் | 500 க்கு 1 |
| பல்குறும்பை சிறுநீரகக் கட்டிகள் | 1250 க்கு 1 |
| கோளவுரு செங்குழியங்கள் | 5,000 க்கு 1 |
| மர்பான் கோளாறு | 4,000 க்கு 1 |
| கன்டின்டோனின் நோய் | 15,000 க்கு 1 |
| அரிவாள்செல் சோகை | 625 க்கு 1 |
| நீர்மத் திசுவழற்சி | 2,000 க்கு 1 |
| டாய் சச் நோய் | 3,000 க்கு 1 |
| ஃபீனைல் கீட்டோன் கழிவு நோய் | 12,000 க்கு 1 |
| மியூக்கொ பொலிசக்கரடோசு | 25,000 க்கு 1 |
| கிளைக்கொஜன் சேமிப்பு நோய் | 50,000 க்கு 1 |
| கலக்டொசுமியா | 57,000 க்கு 1 |
| டுசென் தசை பாதிப்பு | 7,000 க்கு 1 |
| ஈமோஃபீலியா | 10,000 க்கு 1 |
| <font size=1> உயிருடன் பிறந்த குழந்தைகளுக்கான எண்ணிக்கை | } |  
தனியொரு விகாரமுற்ற (மரபணுத் திடீர் மாற்றத்திற்குட்பட்ட) மரபணு காரணமாக ஏற்படும் பிறழ்ச்சிகள் **தனிமரபணுப் பிறழ்ச்சிகள்** என அழைக்கப்படும். இத்தகைய 4000 வரையான மனிதருக்கேற்படும் மரபணுப் பிறழ்ச்சிகள் காணப்படுகின்றன. பெற்றோரில் ஒருவரோ, அல்லது இருவருமோ இவ்வகையான மரபணுப் பிறழ்வைக் கொண்டிருப்பின் அல்லது காவிகளாக இருப்பின், அவர்கள் வெளிச் சோதனை முறை கருக்கட்டல் முறையில் கருவை உருவாக்கி, மரபணுப் பிறழ்ச்சி இருக்கிறதா இல்லையா என்பதை உறுதி செய்து கொண்டு, கருத்தரிப்பு செய்துவது உசிதமாகும்.
# மரபணுப் பிறழ்ச்சி

## தனிமரபணுப் பிறழ்ச்சி

### ஆட்சியான தன்மூர்த்தம்

விகாரமுற்ற மரபணுவின் தனிப்பிரதியொன்று காரணமாகவே ஆட்சியான தன்மூர்த்த கோளாறுக்கு ஒருவர் உட்படுவார். பாதிக்கப்படும் ஒவ்வொருவருக்கும் பொதுவாக பெற்றேரில் ஒருவர் பாதிக்கப்பட்டவராக இருப்பார். ஆகவே விகாரமுற்ற மரபணுவொன்றை பாதிக்கப்படும் பெற்றோரில் இருந்து குழந்தையொன்று பெறுவதற்கான வாய்ப்பு 50 சதவீதம் காணப்படும். இவ்வகையான ஆட்சியுடைய விகாரமுற்ற மரபணுப் பிரதியைக் கொண்டிருக்கும் அனைவரிலும் மரபணுப் பிரழ்ச்சி வெளித்தெரிவதில்லை.  
எ.கா: கன்டின்டோனின் நோய், Neurofibromatosis 1, மர்பான் கோளாறு, Hereditary nonpolyposis colorectal cancer, Hereditary multiple exostose.
# மரபணுப் பிறழ்ச்சி

## தனிமரபணுப் பிறழ்ச்சி

### பின்னடைவான தன்மூர்த்தம்

மரபணுவொன்றின் இரண்டு பிரதிகளும் விகாரமுற்றுக் காணப்படும் நிலையிலேயே பின்னடைவான தன்மூர்த்த மரபணுப் பிறழ்ச்சிகள் உருவாகும். ஒரு பிரதி மட்டும் பின்னடைவான விகாரமுற்ற மரபணுவைக் கொண்ட, பாதிப்புக்குள்ளாகாத பெற்றோர், அந்த விகாரமுற்ற மரபணுவுக்கான காவிகளாக இருப்பர். பாதிப்புக்கு உள்ளாகாத, ஆனால் விகாரமுற்ற மரபணுவின் ஒவ்வொரு பிரதியைக் காவும் இரு பெற்றோர்களால், அவர்களது ஒவ்வொரு கருத்தரிப்பிலும் மரபணுப் பிறழ்ச்சி கொண்ட குழந்தையைப் பெறுவதற்கான வாய்ப்பு 25 % இருக்கிறது.  
எ.கா: cystic fibrosis, அரிவாள்செல் சோகை, Tay-Sachs disease, Niemann-Pick disease, spinal muscular atrophy, Roberts Syndrome, and Dry ,earwax.
# மரபணுப் பிறழ்ச்சி

## தனிமரபணுப் பிறழ்ச்சி

### X இல் இணைந்த ஆட்சியானது

X நிறமூர்த்தத்தில் இணைந்த பரம்பரையலகுகளிலேற்படும் விகாரங்களால் இக்கோளாறுகள் ஏற்படுகின்றன. இவ்வாறான மரபணுப் பிறழ்ழ்ச்சிகள் சிலவே உள்ளன. ஆண் பெண் இருபாலாரும் இக்கோளாறுகளுக்குட்பட்டாலும் ஆண்கள் பாதிக்கப்படும் வீதம் அதிகமாகும். X இணைந்த பரம்பரையலகுகளான Rett syndrome, Incontinentia Pigmenti type 2 மற்றும் Aicardi Syndrome ஆகியவை ஆண்களில் கொல் பரம்பரையலகு ஆகும். இவ்வாறான குறைபாடுடைய மரபணுக் கொண்ட ஆண்கள், முளைய நிலையில் அல்லது பிறந்தவுடன் இறந்து விடுவர். இதனால் இந் நோய் நிலமையுடன் அதிகளவில் பெண்களே காணப்படுவர்.
# மரபணுப் பிறழ்ச்சி

## தனிமரபணுப் பிறழ்ச்சி

### X இல் இணைந்த பின்னடைவானது

இவ்வகையான மரபணுப் பிறழ்வுகளும் X நிறமூர்த்தத்தில் இணைந்த பரம்பரையலகுகளிலேற்படும் விகாரங்களால் ஏற்படுகின்றன. இங்கும் ஆண்களே பெண்களைவிட அதிகளவில் பாதிப்புக்கு உள்ளாகின்றனர். X நிறமூர்த்தத்தில் இணைந்த பரம்பரையலகில் ஏற்படும் பாதிப்பு ஆகையால், தொடர்ந்த சந்ததிக்கு கடத்தப்படுவதும் ஆணுக்கும் பெண்ணுக்கும் வேறுபடுகின்றது. பிறக்கும் ஒவ்வொரு ஆண்குழந்தையும், தனக்கான X நிறமூர்த்தத்தை, தாயிடம் இருந்தே பெற்றுக் கொள்வதனால், தாய் பாதிப்பற்றவராகவும் (X<sup>R</sup>X<sup>R</sup>), தந்தை பாதிப்புள்ளவராகவும் (X<sup>r</sup>Y) இருப்பின், அது ஆண் குழந்தையைப் பாதிப்பதில்லை. ஆனால் பெண் குழந்தைக்கான ஒரு X நிறமூர்த்தம் தந்தையிடமிருந்து பெறப்படுவதனால், தாய்க்கு குறைபாடு இல்லாவிடினும், பெண் குழந்தை குறைபாட்டுக்கான ஒரு பிரதியைக் காவும் தன்மையைக் கொண்டிருக்கும். தந்தை பாதிப்பற்றவராகவும் (X<sup>R</sup>Y), தாய் குறைபாட்டிற்கான காவியாக இருப்பின் (X<sup>R</sup>X<sup>r</sup>), பிறக்கும் ஆண்குழந்தை 50 % குறைபாட்டிற்கான வாய்ப்பையும், பிறக்கும் பெண் குழந்தை 50 % ஒரு பிரதியைக் கொண்ட காவியாகவும் இருக்கும். தந்தை பாதிப்புக்குட்பட்டவராகவும் (X<sup>r</sup>Y), தாய் காவியாகவும் (X<sup>R</sup>X<sup>r</sup>) இருப்பின் ஆண்குழந்தையாயின் 50 % பாதிப்புடையவராகவும், பெண் குழதையாயின் காவியாகப் பிறப்பதற்கான வாய்ப்பு 50 % மும், பாதிப்புள்ள குழந்தையாகப் பிறப்பதற்கான வாய்ப்பு 50 % மாகவும் இருக்கும். இரு பெற்றோருமே பாதிப்படந்தவர்களாயின், பாதிப்புள்ள குழந்தைகளே பிறக்க முடியும். மிகவும் பாதிப்பைத் தரக்கூடிய நோய்களான குருதி உறையாமை, Duchenne muscular dystrophy, Lesch-Nyhan syndrome போன்றவையும், அதிகளவு பிரச்சனை தோற்றுவிக்காத நிறக்குருடு, ஆண்களில் மொட்டை போன்றவையும் இவ்வகை மரபணுப் பிறழ்வுகளே.
# மரபணுப் பிறழ்ச்சி

## தனிமரபணுப் பிறழ்ச்சி

### Y இல் இணைந்தது

Y நிறமூர்த்தத்தில் ஏற்படும் மரபணுத் திடீர் மாற்றத்தால் இவ்வகை குறைபாடு ஏற்படும். Y நிறமூர்த்தத்தை ஒவ்வொரு ஆண் குழந்தையும் தனது தந்தையிடமிருந்து பெறுவதனால், பாதிப்புக்கு உள்ளான தந்தைக்கும் பிறக்கும் ஒவ்வொரு ஆண்குழந்தையுமே பாதிப்புக்கு உள்ளாகும். பெண் குஅந்தைகள் தந்தையிடமிருந்து X நிறமூர்த்தத்தை மட்டுமே பெறுவதனால், அவர்கள் பாதிப்புக்கு உள்ளாக மாட்டார்கள். Y நிறமூர்த்தம் சிறியதாகவும், குறைவான எண்ணிக்கையிலான மரபணுக்களையும் கொண்டிருப்பதனால், இவ்வகையான குறைபாடும் குறைவாகவே இருக்கும். ஆண்களில் காணப்படும் மலட்டுத்தன்மை இவ்வகையான குறைபாடாகும்
# மரபணுப் பிறழ்ச்சி

## இழைமணியில் இணந்தது

இழைமணியில் உள்ள டி.என்.ஏ கொண்டிருக்கும் மரபணுக்களில் ஏற்படும் மாற்றங்களால் தோன்றும் மரபணுப் பிறழ்ச்சிகள் இவ்வகையைச் சாரும். முளையத்திற்கான இழைமணிகள் தாயின் முட்டை யிலிருந்தே கிடைப்பதனால், இழைமணி மூலம் காவப்படக்கூடிய நோய்கள் தாயிலிருந்தே பெறப்பட முடியும். எடுத்துக்காட்டு Leber's hereditary optic neuropathy.
# மரபணுப் பிறழ்ச்சி

## சிக்கல் மரபணுப் பிறழ்ச்சி

பல மரபணுக்களில் ஏற்படும் மாற்றங்களாலோ அல்லது அவற்றுடன் இணைந்து வாழ்முறை மற்றும் சூழல்காரணிகள் போன்றவற்றினால் ஏற்படும் தாக்கத்தினாலோ ஏற்படும் மரபணுப் பிறழ்ச்சிகள் சிக்கலானவையாக இருக்கும். சில இதய நோய்கள், நீரிழிவு நோய் போன்றன இவற்றிற்கு உதாரணங்களாகும். இவை குடும்பங்களில் காணப்படினும், கடத்தப்படும் முறை சரியாக விளக்க முடியாததாக இருக்கும். அதனால் சந்ததிக்கு குறிப்பிட்ட மரபணுப் பிறழ்ச்சியால் ஏற்படக் கூடிய பாதிப்பின் சூழிடரைத் தெளிவாகத் தெரிந்து கொள்ள முடிவதில்லை. சரியான காரணிகளைத் தீர்மானிக்க முடியாமையால், இவற்றைப் பற்றி சரியாக அறிந்து கொள்வதும், சிகிச்சை செய்வதும் கூட இலகுவாக இருப்பதில்லை.
# மரபணுப் பிறழ்ச்சி

## மரபணுப் பிறழ்ச்சிப் பாதிப்பின் முன்கணிப்பும் சிகிச்சையும்

மரபணுப் பிறழ்ச்சியின் வகைக்கேற்ப சில வகைச் சிகிச்சைகள் வழங்கப்பட்டு வந்தாலும், மரபணுப் பிறழ்ச்சியால் ஏற்படும் பாதிப்புக்களைப் பற்றி கணிப்பிடலும், சிகிச்சை வழங்கல் மூலம் முற்றாக குணப்படுத்தலும் கூட இலகுவாக இருப்பதில்லை. மரபணு சிகிச்சை சில மரபணுப் பிறழ்ச்சிகளுக்கு தீர்வாக முன்வைக்கப்பட்டு, ஆய்வு செய்யப்பட்டு வருகின்றது.
# மாத்தூர் தொட்டிப் பாலம்

| **புனலின் நீளம் ** | 1240&nbsp;அடி (378 மீ) |
| --- | --- |
| **அகலம் ** | 7.5&nbsp;அடி (2.3 மீ) |
| **புனலின் உயரம்** | 7&nbsp;அடி (2.1 மீ) |
| **திசைவேகம்** | 5.1&nbsp;அடி/s (1.55&nbsp;மீ/s) |
| **வெளிபோக்கு** | 204&nbsp;கனஅடி/நொ (5.8 கனமீ/நொ) |
| **தாங்கிகளின் எண்ணிக்கை** | 28 |
| **தாங்கி இடைத்தூரம்** | 40&nbsp;அடி (12.2 மீ) |
| **தொடக்கத்தில் அகலம் ** | 91 அங் (2.31 மீ) |
| **முடிவில் அகலம் ** | 90 அங் (2.29 மீ) |
| **கடல் மட்டத்திலிருந்து உயரம்** | 115&nbsp;அடி (35 மீ) |  
**மாத்தூர் தொட்டிப் பாலம்** (*Mathoor Aqueduct*) என்பது தமிழ்நாட்டில் கன்னியாகுமரி மாவட்டத்தில் அமைந்துள்ள தெற்கு ஆசியாவிலேயே மிக உயரமான தொட்டிப் பாலமாகும். இது கன்னியாகுமரி மாவட்டத்தின் ஒரு பெயர்பெற்ற சுற்றுலாத் தலமுமாகும்.
# மாத்தூர் தொட்டிப் பாலம்

## பெயர் காரணம்

தொட்டி வடிவில் கட்டப்பட்டிருப்பதால் தொட்டிப் பாலம் எனவும், இரு மலைகளுக்கு நடுவே தொட்டில் போன்ற அமைப்பில் இருப்பதால் தொட்டில் பாலம் எனவும் அழைக்கப்படுகிறது.
# மாத்தூர் தொட்டிப் பாலம்

## கட்டுமானம்

வறட்சியை தீர்ப்பதற்காக 1963 ஆம் ஆண்டு தமிழ்நாடு முதல்வராக இருந்த காமராஜரால் தொடங்கப்பட்ட இப்பாலம் 1969இல் முழுமையாக கட்டப்பட்டு நிறைவுபெற்றது.  
இதற்கான நீர் பேச்சிபாறை மற்றும் சிற்றாறு அணைகளிலிருந்து கோதையாறு கால்வாய் வழியாக கொண்டுவரப்படுகிறது.  
இந்தப் பாலத்தின் கீழ் பரளியாறு என்ற சிற்றாறு பாய்கிறது.  
தண்ணீரைக் கொண்டு செல்வதற்காக மலைப்பாங்கான காடுகளாக இருந்த மாத்தூர் பகுதியில் உள்ள கணியான் பாறை என்ற மலையையும், கூட்டுவாயுப்பாறை என்ற மலையையும் இணைக்கும் வகையில் கட்டப்பட்டுள்ளது.  
இரண்டு மலைகளை இணைக்கும் இந்தப் பாலம் நீளவாக்கில் 1,204 அடியாகவும், தரைமட்டத்திலிருந்து 104 அடி உயரத்திலும் கட்டப்பட்டு உள்ளது. இந்தப் பாலத்தைத் தாங்கி நிற்கும் ஒவ்வொரு தூணின் சுற்றளவும் 32 அடியாகும். இவ்வாறு மொத்தம் 28 தூண்கள் உள்ளன. தண்ணீர் செல்லும் பகுதிகள் ஏழு அடி அகலமும், ஏழு அடி உயரமும் கொண்ட தொட்டிகளாக தொகுக்கப்பட்டுள்ளன.
# மாத்தூர் தொட்டிப் பாலம்

## பயன்பாடு

அணையிலிருந்து வரும் நீர் முதலில் மாத்தூர் பாலத்திற்கும் அதன்பின் செங்கோடி மற்றும் வடக்குநாட்டுப் பாலங்கள் வழியாக தேங்காய்ப்பட்டணம் கிராமத்திற்கும் செல்கின்றது. மாத்தூர் தொட்டிப் பாலம் வழியாகக் கொண்டுசெல்லப்படும் நீர் கன்னியாகுமரி மாவட்டத்தின் கல்குளம், விளவங்கோடு ஆகிய இரு வட்டங்களில் உள்ள ஊர்களின் நீர்ப்பாசனத்திற்குப் பயன்படுகிறது.
# மாத்தூர் தொட்டிப் பாலம்

## அமைவிடம்

கன்னியாகுமரி மாவட்டம், அருவிக்கரை ஊராட்சி மன்றப் பகுதியில் மாத்தூர் தொட்டிப் பாலம் அமைந்துள்ளது. இது திருவட்டாரிலிருந்து 3 கி.மீ தொலைவிலும் இந்தியாவின் தென்முனையாகிய கன்னியாகுமரியிலிருந்து 60 கி.மீ. தொலையிலும் உள்ளது இவ்வூர் குழித்துறை இரயில் நிலையத்திலிருந்து 15 கி.மீ. தொலைவிலும், திருவனந்தபுரம் வானூர்தி நிலையத்திலிருந்து 70 கி.மீ. தொலைவிலும் அமைந்திருக்கிறது.
# மருந்துவாழ் மலை

**மருந்துவாழ் மலை** *(**Marunthuvazh Malai**)* யுனஸ்கோ என்ற ஐக்கிய நாடுகள் கல்வி, அறிவியல், பண்பாட்டு நிறுவனம் வழங்கிய உலக பாரம்பரிய மையங்களில் ஒன்றாக சிறப்பு பெற்றுள்ள மேற்குத் தொடர்ச்சி மலையின் தென்முனை பகுதியில் அமைந்துள்ள பல்லுயிரினங்கள் வாழும் குன்று தொகுதி ஆகும். இது மூன்று முகடுகளை உடையது. குன்றின் உயர்ந்த முகடு 958 அடி அதாவது 279 மீட்டர் உயரமுள்ளது.. இதுவே மருந்துவாழ்மலை என்றழைக்கப்படுகிறது. நாகர்கோவில் – கன்னியாகுமரி தேசிய நெடுஞ்சாலையை ஒட்டிய பகுதி முதல், கன்னியாகுமரி – நெல்லை நெடுஞ்சாலை வரை விரிந்து பரந்துள்ளது.  
மூலிகை வளம் நிறைந்துள்ளதாக, மக்களிடம் நம்பிக்கை நிலவுவதால் மருத்துவாமலை என்ற பொதுப்பெயரால் அழைக்கப்படுகிறது. இந்த குன்றில் கடல் மட்டத்தில் இருந்து 40 மீட்டர் உயரத்தில் ரிச்சியா சாரியே Riccia sarieae என்ற புதிய தாவர இனம் கண்டுபிடிக்கப்பட்டுள்ளது. இது, இந்திய அரசு 2022 இல் வெளியிட்ட பிளாண்ட் டிஸ்கவரி என்ற புத்தகத்தில், 72ம் பக்கத்தில் இடம் பெற்றுள்ளது.
# மருந்துவாழ் மலை

## அமைவிடம்

ஆசியா கண்டம் இந்தியாவில் தமிழ்நாடு மாநிலத்தின் தென்முனையில் உள்ள கன்னியாகுமரி மாவட்டம் கன்னியாகுமரி நகரம் அருகே உள்ளது. ஞானம் போதித்த அய்யா வைகுண்டர் உருவாக்கிய அய்யாவழி தலைமை பதியான சுவாமித்தோப்பில் இருந்து 3 கிலோமீட்டர் வடகிழக்கில் உள்ளது. கன்னியாகுமரி மாவட்ட தலைநகரான நாகர்கோவிலிலிருந்து 11 கி.மீ தொலைவில் தேசிய நெடுஞ்சாலையை ஒட்டி உள்ளது.  
இந்த குன்றை சுற்றி, பொற்றையடி, மந்தாரம்புதுார், வைகுண்டபதி, கன்னிமார்குன்று, கோட்டவிளை, ஆலடிவிளை கிராமம், பொட்டல்குளம், புன்னார்குளம், அழகப்பபுரம், கொட்டாரம், அச்சன்குளம், சாலக்குளம் ஆகிய சிற்றூர்கள் அமைந்துள்ளன. பேரூராட்சிகளான மைலாடி, அழகப்பபுரம், கொட்டாரம் சிற்றுாராட்சியான குலசேகரபுரம் ஆகிய உள்ளாட்சி அமைப்புகள் சூழ்ந்து உள்ளன.  
குன்றை சுற்றி பேச்சிப்பாறை அணை பாசனக் கால்வாய்களான தோவாளை சானலில் மருந்துவாழ்மலை பிரதான கால்வாய், புத்தனாறு கால்வாய் ஆகியவை அமைந்து நீர்வளம் பெருக்குகின்றன. இவை மலையைச் சுற்றியுள்ள பரப்பை வளப்படுத்துகின்றன. புத்தனாறு குளம், நாராயணிகுளம், மந்தாரம்புதுார்குளம், அச்சன்குளம் உட்பட பாசன நீர்பரப்புகளும் உள்ளன.
தோவாளை சானல் என்ற பாசன கால்வாய் தாடகைமலை அருகே நிலப்பாறை என்ற இடத்தில் மூன்று கால்வாயாக பிரிகிறது. அதில் ஒன்றாக தாடகை மலை அடிவாரத்தில் இருந்து உயர்த்தப்பட்டு தெற்கு திசையில் மருந்துவாழ்மலை பிரதான பாசனக்கால்வாயாக அமைக்கப்பட்டுள்ளது. இது மருந்துவாழ்மலை தொடரில் தெய்வேந்திரன் குன்று முகடு பகதியில் கவிழ்கிறது. அங்கிருந்து, கிழக்கு மேற்காக இரண்டாக பிரிந்து, மருந்துவாழ்மலையை சுற்றி பாய்ந்து படுகை நிலங்களை வளப்படுத்துகிறது.
இந்த குன்றுத் தொகுதி, தமிழக வனத்துறையின், பூதப்பாண்டி வனச்சரகம் கட்டுப்பாட்டுக்கு உட்பட்டதாக உள்ளது. நிலப்பரப்பின் பெரும் பகுதி, கன்னியாகுமரி மாவட்டம் அகஸ்தீஸ்வரம் தாலுகா, குலசேகரபுரம் வருவாய் கிராமம் பகுதிக்கு உட்பட்டது. மைலாடி, அழகப்பபுரம், கொட்டாரம் வருவாய் கிராம பகுதிகளிலும் உள்ளது.
# மருந்துவாழ் மலை

## பல்லுயிரியம்

இயற்கை வளம் நிறைந்தது மருந்துவாழ்மலை. கிட்டத்தட்ட 2.5 சதுர கிலோமீட்டர் பரப்பில் பரந்துள்ளது. குன்று தொடர் முழுதுவம் எங்கும் பால்கள்ளி என்ற வாலஸ் ஸ்பர்ஜ் செடிகளும் அவற்றின் ஊடாக சுக்குநாறி என் புல்வகையும் வளர்ந்துள்ளன. இவற்றின் ஊடாக, Barleria cuspidata பார்லேரியா காஸ்பிடேடா என்ற பூக்கும் முள் குற்றுச்செடி அடர்ந்து காணப்படுகிறது.  
மருந்துவாழ் மலை மற்றும் சுற்றுப் பகுதியில், ஏராளமான பறவை இனங்கள், தாவரங்கள் கண்டறியப்பட்டுள்ளன. இந்த பகுதியை சுற்றி, 134 வகை பறவைகள் இருப்பதாக, ‘இபேர்ட்’ என்ற இணையதளம் தகவல் பதிவு செய்துள்ளது. பல்வகை ஓணான்கள், சிவப்பு தலை பல்லி, அணில், அரணை, பல்லி, பூனைக்காலி, நண்டு போன்ற ஊர்வனங்களும், முள்ளெலி, நரி, பல்வகை பாம்புகள், மரநாய், குழி முயல், மிளா என்ற மான்வகை, குரங்கு, அலுங்கு மற்றும் விலங்கினங்கள் வசிக்கின்றன. முசுறு உட்பட எறும்பினமும், கறையான்களும் இங்கு ஏராளம்.
# மருந்துவாழ் மலை

## பல்லுயிரியம்

### பறவைகள்

பூணியல் என்ற சிலம்பன் என்ற தவிட்டுக்குருவி, கொண்டலாத்தி, வெண்மார்பு மீன்கொத்தி, கறுப்பு வெள்ளை மீன்கொத்தி, பழுப்பு மீன் ஆந்தை, மணிப்புறா, கருஞ்சிட்டு, ஊதா தேன்சிட்டு, காட்டு மைனா, பச்சை குக்குறுவான், ஒணான் கொத்தி கழுகு, கரும்பருந்து, பச்சை பஞ்சுருட்டான், கரிச்சான் என்ற இரட்டைவால் குருவி, அரசங்காகம், அண்டங்காகம், ராசாளி, தையல்சிட்டு, உழவாரன், ஆசிய குயில், வால்காக்கை, கள்ளிப்புறா, சாம்பல் கவுதாரி, ஆரஞ்சு மார்பு பச்சைப் புறா, செம்பருந்து, பாருகழுகு, வெண்கழுகு, வைரி, தகைவிலான், கருந்தலை சில்லை, புள்ளி ஆந்தை, மாடப்புறா, நீலவால் பஞ்சுருட்டான், பனங்காடை, பொன்மார்பு மரங்கொத்தி, செம்போத்து உட்பட 134 வகை பறவையினங்கள் இங்கு உள்ளன. பல பறவைகள் வலசை வருவதாக கண்டறியப்பட்டுள்ளது.
# மருந்துவாழ் மலை

## பல்லுயிரியம்

### தாவரங்கள்

மருந்துவாழ் மலை குன்றில் எங்கும் சுக்குநாறி **tussock-grass** என்ற வகை புல் தாவரத்தை பார்க்கலாம். பால்கள்ளி என உள்ளூர் மக்களால் அழைக்கப்படும் வாலஸ் ஸ்பர்ஜ் வகை தாவரம் வளர்ந்து நிறைந்துள்ளது. கொடிக்கள்ளி, மட்டைக் கள்ளி என அழைக்கப்படும் பால்வடியும் தாவரங்களையும் அதிகம் காணலாம்.  
மருந்துவாழ் மலையில் கல்லரசு, கல்லிச்சி, மருது, பட்டை விராசு, பூனைங்குரு, டீக்காமல்லி, கருவேல், குடைவேல், கல்லால் போன்ற மரங்களையும், விழுதி, பூமி சக்கரை கிழங்கு, கருடன் கிழங்கு, செந்தொட்டி, குறுந்தொட்டி, உத்தமதாளி, நிலநெல்லி, மேல்காய் நெல்லி, ஒடுஒடுக்கி, மலை முள்ளங்கி, சீமை நிலவேம்பு, மருந்து கூர்க்கன், கற்பூரவல்லி, துரட்டி, முறிபொருந்தி, மணலிக்கீரை, நித்திய கல்யாணி, நன்நாரி, சித்திரப்பாலை, சிறு தொய்யாக்கீரை, கருந்துளசி, நரிபச்சை, பொன் முசுட்டை, விழால், ஜலஸ்தம்பினி, மலை சிவனார்வேம்பு, பாறைக்கள்ளி, கொடிகள்ளி, சோமவள்ளி, அங்காரவள்ளி, பேராமுட்டி, தேங்காய் பூண்டு, கிரந்தி நாயகம், நல்நெருஞ்சில், நிலச்சடைச்சி, சுருட்டி, கருடி, கொமட்டிக்கீரை, குத்துக்கால் சம்மட்டி, பணப்புல், சந்தணப்புள்ளடி, வில்வம், கல் துயிலிக்கீரை, மரிக்குன்றிமணி, விரக்கைதை, மான்செவிக்கள்ளி, பெருநரளை, கூத்தன் குதம்பை, ஓமவல்லி, கரும்பூலா, வெட்பூலா, பாறையொட்டி, குமரி, செப்பு நெருஞ்சில், தரைப்பசலை, இறச்சிப்பச்சிலை, காட்டு ஆதொண்டை, செம்பருத்தி, மலைக்கல்லுருவி, நற்கொழிஞ்சி, சிறியாநங்கை, பெரியா நங்கை, சிறுகண்பீளை, நேத்திரப்பூண்டு, சதையொட்டி, விஷமூங்கில், திருப்பன்புல், விஸ்ணுகிரந்தி, கருடக்கொடி, அமிர்தவள்ளி, சரக்கொன்றை, செங்கொன்றை, இருவேலிமரம், கழற்ச்சி போன்ற தாவரங்கள் இருப்பதாக பதிவு செய்யப்பட்டுள்ளது. Barleria cuspidata என்ற வெள்ளைமுள்ளி மற்றும் மஞ்சள் செம்முள்ளி தாவரங்கள் இங்கு காணலாம். இதை பகுதிமக்கள், பூச்சி செடி என்கின்றனர்.  
இவை, இந்திய கல்வி சங்கம் வெளியிடும் ஆய்வு இதழிலும், தி சவுதி ஜேர்னல் ஆப் லைப் சயின்ஸ் என்ற ஆய்விதழிலும் உள்ள கட்டுரைகளில் பதிவாகியுள்ளன. மருந்துவாழ்மலையில் கோசிபையும் ஆர்போரியம் Gossypium arboreum என்ற மரப் பருத்தி தாவரம் இருப்பதை இந்திய தாவரவியல் ஆய்வாளர் பால்மதி வினோத் என்பவர், படத்துடன் பதிவு செய்துள்ளார்.
# மருந்துவாழ் மலை

## வரலாறு

மருந்துவாழ் மலை குன்றில் வரலாற்று தடயங்கள் உள்ளன. குன்றின் வடக்கு சரிவில் தொல்லியல் எச்சங்களும், பழங்கால பானை ஓடுகளும் சிதறிக்கிடக்கின்றன. அவை ஆவணப்படுத்தப்படவில்லை. தெற்கு சரிவில் கல்லில் செதுக்கிய லிங்கங்கள் வைக்கப்பட்டுள்ளன. திருவிதாங்கூர் ஆட்சி பகுதிக்கு உட்பட்டிருந்த போது, மலையின் உச்சி முகடுக்கு தெற்கு பகுதியில் இருந்து ஏறும் வழியில் மூன்று மடங்கள் உருவாக்கப்பட்டுள்ளன. அவை, பற்றி கல்வெட்டுகளும் பொறிக்கப்பட்டுள்ளன. இந்த பகுதி சேர, சோழ, பாண்டிய மரபினர் ஆட்சி எல்லைகளில் மாறி மாறி வந்துள்ளது. இறுதியாக திருவிதாங்கூர் சமஸ்தான ஆட்சி பகுதியாக இருந்தது. சுதந்திரம் அடைந்து மொழிவாரி மாநிலங்கள் பிரித்த போது, தமிழ்நாடு அரசில் சேர்க்கப்பட்டது. கன்னியாகுமரி மாவட்டதில் பல்வேறு பகுதிகளில் உள்ள கதைப்பாடல்களில் இந்த மலை பற்றிய குறிப்பு உள்ளது. சுசீந்திரம் கோவில் ஆவணங்களிலும் காணப்படுகிறது.
# மருந்துவாழ் மலை

## வரலாறு

#### தொன்மம்

தமிழகத்தில் பல பகுதிகளில் வழங்கப்படும் தொன்மங்களில் மருந்துவாழ்மலை பற்றிய குறிப்புகள் உள்ளன. குறிப்பாக வாய்மொழி ராமாயணக் கதையுடன் தொடர்புபடுகிறது. ராமாயணக்கதையில் ராவணனுடனான போரில் இலட்சுமணனைக் காப்பாற்ற அனுமன் சஞ்சீவி மலையைப் பெயர்த்து சென்றதாக ஒரு கதை உள்ளது. பெயர்த்து சென்றது இந்த மலைதான் என்று வாய்மொழி கதைகளில் கூறப்படுகிறது. வடக்கில் இருந்து பெயர்த்து வந்த போது தமிழ்நாட்டில் சிதறி விழுந்த பல்வேறு துண்டுகளில் இம்மலை ஒன்று என்ற கருத்தும் உள்ளது. இம்மலையின் உயர்ந்த முகட்டில் பாறை வெடிப்புக்குள் பிள்ளைத்தடம் என்ற குகை உள்ளது. குன்றின் தென்மேற்கு பகுதி அரபிக்கடலில் இருந்து வீசும் காற்றால் இந்த குகையில் வித்தியாசமான தட்ப வெப்பம் நிலவும். இங்கு, புழு போன்ற மண் உயிரினங்களின் பெருக்கமும் வித்தியாசமாக அமைந்து சாதாரண மக்களை வியப்பில் ஆழ்த்தி வருகிறது.
# மருந்துவாழ் மலை

## வரலாறு

#### ஆன்மீகம்

சாதி மத ஏற்ற தாழ்வுகளை அகற்ற போராடிய ஸ்ரீ நாராயணகுரு இந்த குன்றின் ஒரு குகையில் தவமிருந்ததாக கூறப்படுகிறது. இதற்கு உரிய ஆதாரங்கள் இல்லை. இந்த குன்றின் தென்மேற்கு பகுதியில் பழையாறை ஒட்டி, அய்யா வைகுண்டர் தங்கி தவம் செய்து உருவாக்கிய சுவாமிதோப்பு பதி அமைந்துள்ளது. இது அய்யா வைகுண்டர் உருவாக்கிய அய்யாவழி ஆன்மிகத்தில் தலைமை பதியாகும். மருந்துவாழ்மலை குறித்து, அய்யாவழி தொண்டர்களின் புனித நூலான அகிலத்திரட்டு அம்மானை குறிப்பிடுகிறது. எனவே அய்யாவழி வழிபாட்டில் இம்மலை புனிதமாக மதிக்கப்படுகிறது. கார்த்திகை மாதம் திருக்கார்த்திகை பவுர்ணமியன்று இம்மலையின் உச்சியில் கார்த்திகை தீபம் ஏற்றப்படும். குன்றின் கிழக்கு பகுதி முகடான தெய்வேந்திரன் குன்றிலும் விளக்கு ஏற்றும் வழக்கம், 1990 ஆம் ஆண்டுக்கு பின் உருவாகியுள்ளது.  
மகான் ஸ்ரீ நாராயணகுரு உருவாக்கிய சதயபூஜா சங்க நிர்வாகம் 1992 ஆம் ஆண்டில் ஸ்ரீ நாராயணகுரு தர்ம மடம் ஒன்றை மருந்துவாழ்மலை குன்றின் தெற்கு அடிவாரமான வைகுண்டபதி சிற்றுாரில் அமைத்து தொண்டு செய்துவருகிறது. பிரம்மசாரிகள் வசிக்கும் ஐயப்பசுவாமி மடம் இந்த பகுதியில் செயல்பட்டு வருகிறது. இது, சட்டம்பி சுவாமி என்பவரால் நிறுவப்பட்டது. மருந்துவாழ்மலை தென்பகுதியில் உள்ள குகையில் அமர்ந்து மாயம்மா தவம் செய்தார். தவக்காலம் முடிந்து ஐயப்பசுவாமிகள் மடத்தில் தங்கி சமூகப்பணிகள் செய்துவந்தார். பின், கன்னியாகுமரி கடற்கரையில் ஏகாந்த நிலையில் திரிந்தார். உயிரினங்களுக்கு எல்லாம் உலகம் பொதுவானது என்ற தத்துவப்படி வாழ்ந்து அமைதி நிலை அடைந்தார். பிரபல இசையமைப்பாளர் இளையராஜா உட்பட தமிழ் திரையுலக பிரபலங்கள், மாயம்மா பக்தராக அவர் வாழ்ந்த காலத்தில் வலம் வந்தனர்.  
எவ்வுயிரும் இனிது என வாழ்ந்த நைனான் சுவாமிகளும் இந்த குன்றின் தென்முனையில் அமைதி நிலையடைந்தார். இவர் இந்தியாவின் வடகிழக்கு மாநில பகுதியில் இருந்து இங்கு வந்ததாக கூறப்படுகிறது. புதிய வாழ்முறைகளை தேடியலைந்த பலர் மருந்துவாழ்மலை குன்று பகுதியில் தேடலுடன் வாழ்ந்த வரலாறுகள் போதிய தரவு இன்மையால் பதிவு செய்யப்படவில்லை.  
மருந்துவாழ்மலையின் கிழக்கு பகுதியில் தெய்வேந்திரன் குன்று உள்ளது. அதில் தெய்வேந்திரன் பெயரில் கட்டுமானம் அமைந்திருந்தது. செங்குத்தான பாறையில் குடைவரை போன்ற இயற்கை குகை அமைப்பில் இருந்துள்ளது. அங்கு புடைப்பு சிற்பங்கள் உள்ளன. சுசீந்திரம் கோவில் கட்டுமான பணியின் போது, சிற்பக்கலைஞர்கள் இதை உருவாக்கியதாக கூறப்படுகிறது. இங்கிருந்து சுசீந்திரம் தாணுமாலையன் கோவில் கோபுரத்தை பார்க்க முடியும். இந்த குடைவரையில் இரண்டு சுனைகள் உள்ளன. அதில் ஒன்றை தெய்வேந்திரன் சுனை என்பர். இதன் அருகே ஆலமரம் ஒன்று வளர்ந்திருந்தது. அது 1985ம் ஆண்டு வாக்கில் சரிந்து விழுந்தது. கோடையில் குடிநீர் பற்றாக்குறை ஏற்படும் போது இந்த சுனையை குடிநீர் ஆதாரமாக ஆலடிவிளை கிராம மக்கள் பயன்படுத்தி வந்தனர்.
# ஹட்ச் இலங்கை

**ஹட்ச்** (*Hutch*) இலங்கையின் ஒரு நகர்பேசிச் சேவையாகும். இது இலங்கையில் ஜூன் 2004 இல் ஆண்டு ஹட்சிசன் ஆசியா டெலிகாம் நிறுவனத்தால் ஆரம்பிக்கப்பட்டது. ஹட்ச் என்ற பிரபல இந்திய நிறுவனம் வோடபோனால் வாங்கப்பட்டு வோடபோன் எஸ்ஸார் என்ற பெயரில் இயங்குகின்றது. இது இலங்கை முழுவதும் தொலைத்தொடர்பு சேவையை வழங்கும் நிறுவனம் ஆகும். 2010 ஆண்டு இன் நிறுவனம் இலங்கை 70% நெட்வொர்க் எல்லையை கொண்டுள்ளது. ஹட்சிசன் டெலிகாம் இலங்கை இந்தோனேசியா, வியட்நாம் மற்றும் இலங்கை வளர்ந்து வரும் சந்தைகளை கொண்ட நிறுவனமாக கருதபடுகின்றது.
# ஹட்ச் இலங்கை

## சேவைகள்

ஹச் நிறுவனம் குறுஞ்செய்தி மற்றும் சாதாரண அழைப்பு எடுக்கும் வசதிகளை வழங்குகின்றது. 3ஜி சேவைகளை வழங்கி வருவதாக ஹட்ச்சின் முகநூல் பக்கம் குறிப்பிட்டுள்ளது. ஹச்சின் போட்டி நிறுவனங்களான டயலொக், மொபிடல் பல ஆண்டுகளிற்கு முன்னரேயே இந்த சேவைகளை வழங்க ஆரம்பித்து விட்டமை குறிப்பிடத்தக்கதாகும். இந்நிறுவனம் குரல், 4ஜி சேவையை வழங்கின்றது.
5ஜி வழங்கவுள்ளதாக தகவல்.
இலங்கையின் வடக்கில் நெட்வேர்க் குறைவு.
# ஹட்ச் இலங்கை

## வலையமைப்பு எல்லை

80% உள்ளது , இலங்கையின் வடக்கு கிழக்கில் கவரேச் கிராம மட்டத்தில் இல்லை
# ஹட்ச் இலங்கை

## பாவனையாளர்கள்

இலங்கையின் அநேகமான இடங்களில் இதன் சேவையுண்டு. ஹச் நிறுவனத்தில் வாடிக்கையாளர் தொகை 12 வீதத்தினால் வீழ்ச்சியடைந்து 779,000 எனும் தொகையை எட்டியுள்ளது. சந்தையில் நிலவும் போட்டித் தன்மையும், ஹச் நிறுவனத்தில் வலையமைப்பில் நிலவும் நெருக்கடி நிலமையுமே இந்த வீழ்ச்சிக்குக் காரணம் என்று காட்டப்படுகின்றது. நகர்பேசி சந்தையில் வெறும் ஐந்து வீதத்தையே ஹச் நிறுவனம் தனது வாடிக்கையாளர்களாக கொண்டுள்ளது.
# ஹட்ச் இலங்கை

## உசாத்துணைகள்

<div>  
</div>
# ரெட் டீ

**ரெட் டீ** (*Red Tea*) 1969 இல் ஹிக்கின்பாதம்ஸ் நிறுவனம் வெளியிட்ட ஒரு ஆங்கிலப் புதினம். இதனை எழுதியவர் பால் ஹாரிஸ் டேனியல் (பி. எச். டேனியல்). இப்புதினம் பிரித்தானிய ஆட்சியின் போது சென்னை மாகாணத்தில் தேயிலைத் தோட்டத் தொழிலாளர்களின் வாழ்வைக் கதைக்களமாகக் கொண்டுள்ளது. தமிழில் இதை “எரியும் பனிக்காடு” என்ற தலைப்பில் இரா. முருகவேள் மொழிபெயர்த்துள்ளார்; விடியல் பதிப்பகம் வெளியிட்டுள்ளது. டேனியர் ஒரு மருத்துவர். 1941-65 காலகட்டத்தில் பல அசாமியத் தேயிலைத் தோட்டங்களில் தலைமை மருத்துவ அதிகாரியாகப் பணியாற்றியவர். தொழிற்சங்க ஒருங்கிணைப்பாளராகவும் இருந்தவர். அப்போது பல தேயிலைத் தொழிலாளர்களை நேர்கண்டு அவர்களது அனுபவங்களைப் பதிவு செய்தார். அவற்றை ”ரெட் டீ” புதினத்தைத் எழுதப்பயன்படுத்தினார். கருப்பன், வள்ளி ஆகியோரின் வாழ்வை விவரிக்கும் கற்பனைக் கதையாக இருப்பினும், இப்புதினம் தேயிலைத் தொழிலாளர்களின் நிஜ வாழ்வை ஆவணப்படுத்தும் முயற்சியாகவே எழுதப்பட்டது. சென்னைப் பண்ணையார் சட்டம், 1903 இனால் எவ்வாறு தேயிலைத் தொட்டத் தொழிலாளர்களின் வாழ்வு பாதிக்கப்பட்டது என்பதைப் பதிவு செய்கிறது. தொழிலாளர்களின் அவல வாழ்க்கை, கடன் அடிமை முறை, அதிலிருந்து தப்ப இயலாமல் அவர்கள் படும் பாடும் போன்றவற்றை விவரிக்கிறது.  
2013 இல் வெளியான பரதேசி தமிழ்த் திரைப்படம் இப்புதினத்தின் அடிப்படையில் எடுக்கப்பட்டது.
# ஏதுவணி

**ஏதுவணி** அல்லது **ஏது அணி** செய்யுளில் கூறப்படும் கருத்து நிகழ்வதற்கான காரணத்தைச் சிறப்பாக எடுத்துச்சொல்ல ஆசிரியர்கள் கையாண்ட அணியாகும். "ஏது" என்பதற்கு காரணம் எனப்பொருள் உண்டு.
# ஏதுவணி

## குறிப்பு

:''"யாதென் திறத்தினும் இதனின் இது விளைந்ததென்  
:'''றேதுவிதந்(து) உரைப்ப(து) ஏது ; அதுதான்  
:*'காரக ஞாபகம் எனவிரு திறப்படும்."* என்கிறது தண்டியலங்காரம் 57-ம் பாடல்.
# ஏதுவணி

## விளக்கம்

ஏதேனும் ஒரு பொருளின் திறத்தைக் கூறும்போது இதனால்தான் இது நிகழ்ந்தது என்ற காரணத்தைச் சிறப்பித்து எடுத்துச் சொல்வது ஏது அணி ஆகும் என்று முதல் இரு அடிகளிலும், இதன் வகைகள் காரக ஏது மற்றும் ஞாபக ஏது என்றும் உரைத்திற்று.
# ஏதுவணி

## அணியின் வகைகள்

இவ்வணி இரு வகைப்படும் என தண்டியலங்காரம் 57-ஆம் பாடலின் கடைசி வரி குறிப்பிடுகின்றது.
1. காரகவேது அணி
1. ஞாபகவேது அணி
# ஏதுவணி

## காரகவேது அணியின் வகைகள்

:''முதல்வனும் பொருளும் கருமமும் கருவியும்  
:*ஏற்பது நீக்கமும் எனஇவை காரகம்."* என்கிறது தண்டியலங்காரம் 57-ஆம் பாடல்.  
இதன் பொருளானது, காரகவேது அணி 8 வகைப்படும். அவையாவன:
1. முதல்வன் ஏற்பது <small>(நன்மை பயத்தல்)</small>
1. முதல்வன் நீக்கம் <small>(அழிக்க வருதல்)</small>
1. பொருள் ஏற்பது <small>(நன்மை பயத்தல்)</small>
1. பொருள் நீக்கம் <small>(அழிக்க வருதல்)</small>
1. கருமம் ஏற்பது <small>(நன்மை பயத்தல்)</small>
1. கருமம் நீக்கம் <small>(அழிக்க வருதல்)</small>
1. கருவி ஏற்பது <small>(நன்மை பயத்தல்)</small>
1. கருவி நீக்கம் <small>(அழிக்க வருதல்)</small>